– Den omkomne ble først meldt savnet kl. 01.00 natt til søndag. Hun ble i 11.30-tiden i dag funnet på øya St.Helena i Hovekilen, og erklært død på stedet av lege fra luftambulansen. Det var da en vannskuter ved holmen, og alt tyder på at dette var en vannskuterulykke, sier operasjonsleder Sveinung Alsaker i en pressemelding.

– Kvinnen er nå identifisert, og det er den 38 år gamle Vibeke Skofterud som er den omkomne. Familien er orientert, sier Alsaker.

Politiet jobber på stedet og gjennomfører tekniske undersøkelser.

Laster Twitter-innhold Kunne ikke laste innhold, men du kan gå til twittermeldingen.

Det var redningsskøyten Inge Steensland fra Redningsselskapet som fant den omkomne.

Gutt (16) omkom i vannscooter-ulykke

For to dager siden omkom en ung gutt etter et sammenstøt mellom en båt og vannskuter.

Ulykken skjedde utenfor feriesenteret i Rosfjorden, som ligger mellom Farsund og Mandal. I tillegg til den omkomne gutten var ytterligere to gutter på 17 og 15 år involvert.

Det var i fjor at forbudet mot å kjøre vannskuter ble opphevet. Men i visse områder er det fortsatt ulovlig å ferdes med slike fartøy.

Det er kommunene, med hjemmel i småbåtloven, som kan fastsette lokale forskrifter om bruken.